kardosdrur/scandi-wiki huggingface dataset:
Ugandas flag

Ugandas flag blev taget i brug 9. oktober 1962, den dag Uganda fik sin uafhængighed fra Storbritannien. Flaget består af seks lige brede, horisontale striber i farver (ovenfra og ned) sort, gult, rødt, sort, gult og rødt. I midten af flaget er nationalsymbolet afbildet, en gråkronetrane på hvid baggrund.

Historiske flag 

Flag fra Afrika
Flag
Nationale flag
Tchads flag

Tchads flag er en lodret trikolore, som (fra venstre til højre) består af et blåt, et gult og et rødt felt. Flagets farver kombinerer Frankrigs flag farver med de traditionelle panafrikanske farver.

Blå symboliserer den klare himmel, vandet, håb og landets sydlige del. Gul står for den talrige ørken. Rød skal udtrykke, hvor meget unødigt blod, der blev glemt ved uafhængigskrigen mod Frankrig.
Rumæniens flag er næsten identisk med Tchads flag, men har en lidt lysere blåtone. 

Flag fra Afrika
Flag
Nationale flag
Almindelig Daglig Levevis

Almindelig Daglig Levevis (ADL) er et tilbud fra det offentlige, som henvender sig til unge og ældre i forbindelse med at udføre almene funktioner i det daglige liv samt forebyggelse af tab af fysisk, mental og social funktionsevne for derved at forbedre livskvalitet og funktionsevne.

Målgruppen omfatter blandt andet personer med synshandikap, mentalt- og kronisk syge etc.

ADL kan omfatte undervisning i teknikker eller anvendelse af hjælpemidler i forbindelse med for eksempel spisning, madlavning, påklædning, telefonering,  betjening af komfur/  vaskemaskine, oprydning, rengøring, tøjvask, indkøb,  post, økonomi  med mere.

Undervisning kan foregå i brugerens eget hjem, på institutioner, på offentlige centre og på særlige ADL-kurser.

Referencer 

Handikap
Psykofarmaka

Psykofarmaka er en fælles betegnelse for medikamenter, der bruges i behandlingen og forebyggelsen af psykiske lidelser og forstyrrelser. Psykofarmaka indeholder kemiske stoffer, der indvirker på hjernens funktion, herunder stemningsleje, følelser og tankeaktivitet. Psykofarmaka helbreder ikke, men neutraliserer de psykobiologiske forstyrrelser og dæmper symptomerne samtidig med, at der skabes en del nye forstyrrelser.

Psykofarmakaens historie går tilbage til det 19. århundrede, hvor kemiske forbindelser som bromsalte (1838), kloralhydrat (1869) og barbiturater (1903) blev anvendt til at modvirke og dæmpe psykiske lidelser. Den moderne psykofarmakologi udvikledes for alvor i midten af det 20. århundrede, hvor lithium fra 1949 blev anvendt i behandlingen af maniske tilstande og forebyggelse af humørsvingninger. Antipsykotika kom frem i 1950'erne, mens antidepressiva så dagens lys i 1952 og 1957, hvor hhv. iproniazed og imipramin lanceredes. Anxiolytika og hypnotika kom frem med meprobamat i 1954 og klopoxid i 1956.

Eksempler på psykofarmaka 
 Antipsykotika – midler mod psykoser
 Antidepressiva – midler mod depression
 Anxiolytika – midler mod angst
 Hypnotika – sovemedicin
 Benzodiazepiner – mod angst og søvnforstyrrelser
 Lithium – mod mani

Bivirkninger 
Psykofarmaka kan give bivirkninger. Disse er forskellige fra præparat til præparat, og optræder oftest de første uger og med varierende hyppighed, konsultér derfor altid læge.

Kritik 
I Danmark har der været nogle sager med overmedicinering eller brug af høje doser af psykofarmaka, f.eks. på Psykiatrihospitalet i Nykøbing Sjælland og på Psykiatrisk Center Glostrup, hvor det førte til afskedigelser. Sagerne fik Sundhedsstyrelsen til at kræve, at regionerne beviser, at de ikke overmedicinerer psykiatriske patienter.

Litteratur på dansk 

 Gerlach, Jes & Per Vestergaard (2010): Psykofarmaka. Psykiatrifonden
 Gøtzsche, Peter (2021): Mentalt overlevelseskit og udtrapning af psykofarmaka. DISPUK's Forlag

Noter

Eksterne henvisninger 

 
 
 
 

Farmakologi
Mercuri Urval International

Mercuri Urval International AB er en international management- og konsulentvirksomhed, der blandt andet beskæftiger sig med rekruttering, medarbejderudvikling og lederudvikling. Selskabet er grundlagt i 1967 i Sverige af Håkan Eriksson (f. 1937) og er fondsejet.

Selskabet har kontorer i Europa, Asien, USA og Australien og opererer globalt i 70 lande. Virksomheden beskæftiger mere end 500 ledelseskonsulenter og researchere.

Mercuri Urval har opereret i Danmark siden 1974 og har kontorer i Hellerup, Aarhus og Kolding. Den danske afdeling medvirker til at besætte topledelsesposter i det offentlige og  private erhvervsliv.

Eksterne henvisninger 
 Mercuri Urval's hjemmeside

Konsulentvirksomheder fra Sverige
Etableret i 1967
HR-virksomheder
Irina Blisnova

Irina Blisnova (  ; født 6. oktober 1986 i Krasnodar) er en russisk håndboldspiller, som gennem mange år spillede for det russiske kvindelandshold.

Hun spiller i Lada Togliatti og er en af nøglespillerne på det meget unge russiske mandskab.

Blisnova har spillet på det russiske U-landshold og på Alandsholdet 2005-2016, hvor hun i 124 kampe scorede 369 mål. Hun har vundet guld ved VM 2005, sølv ved EM 2006, guld ved VM 2007, sølv ved OL 2008 og guld ved OL 2016 i Brasilien, som var hendes sidste turnering på landsholdet.

I slutningen af juli 2009 gik hun på barselsorlov med hendes første barn, men vendte tilbage til klub og landshold efter sin barsel.

Privat 
Irina Blisnova er gift med Aleksandr Smirnov, som er en russisk fodboldspiller.

Referencer

Eksterne henvisninger 

Håndboldspillere fra Rusland
Olympiske medaljevindere i håndbold
Medaljevindere ved sommer-OL 2016
Olympiske mestre fra Rusland
Håndboldspillere ved sommer-OL 2016
Personer fra Krasnodar
Polina Kusnetsova

Polina Viktorovna Kusnetsova (tidligere Vjakhireva) ( ; født den 10. juni 1987 i Kirgisistan) er en russisk håndboldspiller, som spiller i Rostov-Don og Ruslands kvindehåndboldlandshold.

Hun har været med til at vinde VM-guld 2005 og i 2007 med A-landsholdet i Frankrig, hvor hun også kom på All Star-holdet som bedste venstre fløj. Hun scorede 29 mål i turneringen. I 2016 vandt hun også sammen med A-landsholdet den første olympiske guldmedalje i Håndbold, efter en sejr på 22-19 over . Hun er en af mange russiske landsholdspillere der har spillet hos Lada Togliatti.

Hun var med til at vinde OL-sølv i håndbold for  ved Sommer-OL 2020 i Tokyo, efter finalenederlag til  med cifrene 25–30.
 Hun meddelte hendes karrierestop på landsholdet, ugen efter OL-turneringens afslutning.

Hendes søster er Anna Vjakhireva.

Referencer

Eksterne henvisninger 
 

Håndboldspillere fra Rusland
Håndboldspillere fra Rostov-Don
Håndboldspillere ved sommer-OL 2016
Håndboldspillere ved sommer-OL 2020
Olympiske medaljevindere i håndbold
Medaljevindere ved sommer-OL 2016Medaljevindere ved sommer-OL 2020
Olympiske mestre fra Rusland
Olympiske sølvmedaljevindere fra Rusland
Ratatouille (film)

Ratatouille er en amerikansk animationsfilm fra 2007 produceret af Pixar og distribueret af Walt Disney Pictures. Filmen fortæller historien om Remy (stemme af Patton Oswalt i engelsksproglig version), som er en rotte, som lever i Paris og vil være chefkok. Filmen er instrueret af Brad Bird (som tog over fra Jan Pinkava i 2005) og havde premiere i USA 29. juni 2007.

Stemmer

Produktion

Modtagelse

Eksterne henvisninger 

 Officiel hjemmeside
 

Film fra 2007
Animationsfilm fra USA
Film fra Disney
Engelsksprogede film
Robertprisen for årets amerikanske film
Film instrueret af Brad Bird
Oscar for bedste animationsfilm
Ljudmila Postnova

Ljudmila Postnova (  , født 11. august 1984 i Jaroslavl, Rusland) er en tidligere russisk håndboldspiller. Hun spillede igennem sin karriere for i de russiske topklubber Lada Togliatti, Zvezda Zvenigorod og HK Astrakhanotjka. Hun repræsenterede også Ruslands kvindehåndboldlandshold. Postnova endegyldigt håndboldkarrieren i 2019, som 34-årig.

Hun har spillet på U-landsholdet, og vandt bl.a. U-VM 2003. Nu spiller hun på A-landsholdet, og har senest vundet guld ved VM 2005, sølv ved EM 2006 og guld ved VM 2007. Hun er blevet kåret til den bedste atlet i Togliatti i 2008.

Hun sprang EM i Makedonien over på grund skaden. Gjorde sin tilbagekommen på landsholdet til GF World Cup 2009 i Danmark, hvor Rusland blev slået ud lige inden semifinalerne.

Var med Rusland til VM 2009 i Kina, hvor det russiske hold vandt VM for tredje gang i træk.

Kilder

Eksterne henvisninger 

Håndboldspillere fra Rusland
Personer fra Jaroslavl
Ben (album)

Ben var Michael Jacksons andet soloalbum. Albummet blev udgivet i august 1972, mens han stadig var medlem af Jackson Five. Titelnummeret fra albummet blev Michael Jacksons første nummer et på den amerikanske hitliste som soloartist.

Spor 
 Ben
 Greatest Show On Earth
 People Makes The World Go Round
 We'we Got A Good Thing Going
 Everybody's Somebody's Fool
 My Girl
 What Goes Around Comes Around
 In Our Small Way
 Shoo-Be-Doo-Be-Doo-Da-Day
 You Can Cry On My Shoulder

Michael Jackson-album
Motown
Jekaterina Andrjusjina

Jekaterina Andrjusjina (  ; født 17. august 1985 i Moskva, Rusland) er en russisk håndboldspiller. Hun spiller hos Svesda Svenigorod, sammen med størstedelen af de russiske landsholdsspillere. Hun er playmaker, men kan spille på alle pladserne i bagkæden. Hun er blevet trænet af Irina Dibirova. Hun spiller også på det russiske A-landshold, og er blevet en vigtig spiller. To playmakere at skifte med på det russiske A-landshold og det russiske storhold Svesda Svenigorod. Jekaterina Andrjusjina spiller på de russiske landshold, men også hos Svesda Svenigorod, selvom hun har spillet der i en stor del af sin karriere.
Jekaterina Andrjusjina besluttede at holde en pause fra landsholdet efter OL 2008 i Beijing, Kina bl.a. på grund af mange skader. Hun var derfor ikke med til EM 2008 i Makedonien. Hun er tilbage på landsholdet, og gjorde sin debut til GF World Cup 2009 i Danmark.

Hun var også med til at vinde VM-guld for , som assistenttræner, ved VM i kvindehåndbold 2019 i Japan, efter finalesejr over .

Referencer

Eksterne henvisninger 

Håndboldspillere fra Rusland
Personer fra Moskva
Wagamama

Wagamama er en international kæde af fast food-restauranter, der serverer asiastisk mad.

Navnet Wagamama betyder egoisme på japansk.

Den første restaurant åbnede i Bloomsbury, London i 1992. Kæden blev grundlagt af Alan Yau, der også står bag et par kinesiske restauranter i London. I dag har kæden restauranter i London, i det øvrige Storbritannien og Irland, i Australien, New Zealand, Schweiz, Tyrkiet og USA samt i byerne Amsterdam, Antwerpen, Istanbul, Cairo, Dubai, Nicosia og København. Den københavnske restaurant ligger på Tiegensgade ved Tivoli og åbnede 15. april 2006.

Køkkenet er inspireret de japanske Japans ramen-shops, der har eksisteret i 200 år. Ramen er kinesiske nudler serveret i suppe tilsat forskellige grøntsager eller kød og krydderurter.

Eksterne henvisninger 
 Wagamamas hjemmeside

Fastfoodrestaurantkæder
Virksomheder i London
Restauranter i Storbritannien
Jesus (navn)

Jesus er et drengenavn, der er medtaget på Familiestyrelsens liste over godkendte fornavne. Navnet "Jesus" er en translitteration af det græske ord Ίησους (Iēsous), der selv er en translitteration af de hebraiske יהושע (Yehoshua). Jesus betyder "Jahve frelser""yehovah frelser". Jesus af Nazareth er den mest kendte med det navn, men allerede på hans tid var det et almindelig drengenavn og er stadig udbredt især i spansktalende lande.

Drengenavne
Marco Bandiera

Marco Bandiera (født 12. juni 1984, Castelfranco Veneto) er en italiensk tidligere professionel cykelrytter, som har cyklet for det professionelle cykelhold Lampre-Fondital, og fra 2010 for Team Katusha.

Eksterne henvisninger 

Mandlige cykelryttere fra Italien
Emanuele Bindi

Emanuele Bindi (født 7. oktober 1981) er en italiensk professionel cykelrytter, som cykler for det professionelle cykelhold Lampre-Fondital.

Eksterne henvisninger 

 

Mandlige cykelryttere fra Italien
Christian Murro

Christian Murro (født 19. maj 1978) er en italiensk tidligere professionel cykelrytter.

Eksterne henvisninger 
 

Mandlige cykelryttere fra Italien
Disney Juleshow

Disney juleshow () er et tegnefilms-program, der sendes i tv ved juletid. Showet er lavet af Disney i 1958 og blev sendt første gang i Danmark i 1967.

I Danmark er det blevet en fast tradition, at showet sendes om eftermiddagen på juleaftensdag, og det indgår i mange familier som en af dagens faste og rituelle traditioner. Det samme er tilfældet i Sverige, Norge og Finland. I Danmark sendes det på DR1. Tidligere har det været vist andre dage i julen, f.eks. juledag, men har siden 1991 været vist den 24. december. I Sverige har det i mange år været blandt de absolut mest sete programmer med over 3,5 mio seere. 

Gennemgående vært for showet er tegnefilmfiguren Jesper Fårekylling (dansk stemme af Ove Sprogøe) der oprindeligt stammer fra filmen Pinocchio. I den første del af showet vises en række klassiske Disney-tegnefilm (kortfilm) med de traditionelle Disney-figurer som Anders And, Rip, Rap og Rup, Mickey Mouse, Pluto, Chip og Chap m.fl., mens den næste del består af en række klip fra tegnefilms-spillefilm som Bambi, Lady og Vagabonden, Snehvide, Peter Pan, Askepot m.fl. Jesper Fårekylling byder hvert år også på en overraskelse i form af et lille klip fra den seneste Disney-film, der er kommet. Så dét er den eneste del, der er nyt.

En kendingsmelodi for showet er sangen "Når du ser et stjerneskud", sunget af Jesper Fårekylling. Stemmen leveres her af Bjørn Tidmand.

Tegnefilmsklip i Disney Juleshow i Danmark 
 "Plutos juletræ" (, 1952)
 Anders And og nevøerne i snekamp (, 1942)
 Julekort fra nær og fjern:
 Peter Pan (1953)
 Bambi (1942)
 Pinocchio (1940)
 Aristocats (1970)
 Askepot (, 1950)
 Snehvide og de syv dværge (, 1937)
 Lady og Vagabonden (, 1955)
 Overraskelsen (to aktuelle klip)
 "Når du ser et stjerneskud" () (fra Pinocchio, 1940)

Disney Juleshow udsendelser på DR 
Showet blev første gang sendt lillejuleaften i 1967, og siden er det sendt hvert år undtagen fire.

Referencer

Eksterne henvisninger 
 
 Disney Juleshow 
 fakta om om "Disneys Juleshow" 
 Bries Blog-O-Rama: Historien om Disneys Juleshow 

Tegnefilm fra USA
Julefilm
Valerio Agnoli

Valerio Agnoli (født 6. januar 1985) er en italiensk professionel cykelrytter, som cykler for det professionelle cykelhold .

Eksterne henvisninger 

Mandlige cykelryttere fra Italien
Łukasz Bodnar

Łukasz Bodnar (født 10. maj 1982) er en polsk professionel cykelrytter.

Eksterne henvisninger 

Mandlige cykelryttere fra Polen
Alberto Curtolo

Alberto Curtolo (født 14. august 1984) er en italiensk tidligere professionel cykelrytter.

Eksterne henvisninger 
 

Mandlige cykelryttere fra Italien
Luca Barla

Luca Barla (født 29. september 1987) er en italiensk tidligere professionel cykelrytter.

Eksterne links 

Mandlige cykelryttere fra Italien
Artur Gajek

Artur Gajek (født 18. april 1985) er en tysk professionel cykelrytter, som cykler for det professionelle cykelhold Team Milram.

Eksterne henvisninger  

 Profil på cykelsiderne.net

Mandlige cykelryttere fra Tyskland
Christian Kux

Christian Kux (født 3. maj 1985) er en tysk tidligere professionel cykelrytter, som cyklede for det professionelle cykelhold Team Milram.

Eksterne henvisninger 

Mandlige cykelryttere fra Tyskland
Dominik Roels

Dominik Roels (født 21. januar 1987) er en tysk tidligere professionel cykelrytter, som cyklede for det professionelle cykelhold Team Milram.

Eksterne henvisninger 

 

Mandlige cykelryttere fra Tyskland
Baskervilles Hund

Baskervilles Hund () er en Sherlock Holmes-roman af Arthur Conan Doyle. Den er skrevet i 1901.

Se også
Det 20. århundredes 100 bøger ifølge Le Monde
Baskervillehunden (DR Radiodrama)

Eksterne henvisninger 

Sherlock Holmes
Romaner fra England
Martin Velits

Martin Velits (født  1985) er en slovakisk professionel landevejsrytter, som kører for det amerikanske ProTour-hold . Han er tvilling til han bror Peter Velits De to brødre fulgte hinanden op igennem årene til i dag. Martin hjalp hans bror Peter Velits til en  guld medalje ved U23-klassens VM i landevejscykling i 2007

Eksterne henvisninger  

Mandlige cykelryttere fra Slovakiet
Personer fra Bratislava
Café Zekés

Zekés var en venstreorienteret café og mødelokale i Odense fra 2000 til 2005. Zekés blev drevet af foreningen "Den Lokale Gruppe", og blev oprettet på initiativ af Fynske antifascister og Rebel-Odense. Af andre grupper, der har brugt caféen som mødelokale, kan nævnes Internationalt Forum, Landsorganisationen af Arbejdsledige, NOAH-Odense, Socialistisk Ungdomsfront Odense, flere feministiske og anarkistiske grupper samt lokale kulturelle projekter og initiativer. 

Caféen var først beliggende på Læssøegade fra 2000 til 2002 og flyttede i 2003 til Store Glasvej, hvor den lukkkede i 2005.

Autonome grupper og tilholdssteder i Danmark
Etableret i 2000
Ophørt i 2005
Frekvensomformer

En frekvensomformer eller AC-til-AC-konverter anvendes typisk til at ændre den vekselstrømsfrekvens som et elektrisk apparat forsynes med.

Det er især nyttigt til hastighedsændring af elektriske asynkronmotorer – den mest udbredte type elektromotorer.

Princippet for frekvensomformeren er enkelt og kan beskrives i tre trin:

 der tilføres vekselstrøm.
 vekselstrømmen laves om til en jævnstrøm via en ensretter.
 jævnstrømmen sendes gennem et elektronisk kredsløb (vekselretter) så resultatet er en vekselstrøm – evt. med en variabel frekvens og fase.

Imidlertid er især trin 3 slet ikke enkelt at lave i praksis. Mange steder har også brug for det ved meget store effekter.

Det er bl.a. vigtigt at der spildes meget lidt energi ved omformningen, dvs. at virkningsgraden skal være høj, og det er også vigtigt at vekselstrømmens kurveform er optimal (helst en perfekt sinuskurve).

Firmaet Danfoss var det første til at sætte frekvensomformere i serieproduktion.

Anvendelser 
Til lavere effekter anvendes frekvensomformere til:
 Nettilkoblet step-motor
 Strømforsyning (elektronisk HF forkobling) til sparepærer

Ved højere effekter anvendes frekvensomformere til:
 Diesel-elektrisk lokomotiv
 Ellokomotiv
 UPS (f.eks. til PC'er)

Se også 
 Vekselspænding (3-faset)
Danfoss Lærebog – Værd at vide om frekvensomformere   

Elektroniske apparater
Elektrisk energigearing
Wilfred Bouma

Wilfred Bouma (født 15. juni 1978 i Helmond, Holland) er en tidligere hollandsk fodboldspiller. 

Bouma spillede i alt 37 kampe for Hollands landshold, som han debuterede for i år 2000. Han var en del af den hollandske trup til EM i 2004 og EM i 2008.

Fodboldspillere fra Holland
Fodboldspillere fra PSV Eindhoven
Fodboldspillere fra Aston Villa F.C.
Deltagere ved det europæiske mesterskab i fodbold 2004
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Des Lyttle

Desmond "Des" Lyttle (født 24. september 1971 i Wolverhampton, England) er en engelsk fodboldspiller.

Fodboldspillere fra England
Personer fra Wolverhampton
Lasse Lindholm Nielsen

Lasse Lindholm (født 1975 i Næstved) er direktør for kommunikation og public affairs i musikselskabernes brancheorganisation, IFPI Danmark. Lasse er desuden partner i konsulentvirksomheden Ples&Lindholm, som bl.a. driver IFPI Danmarks sekretariat.

Lasse har en kandidatgrad i kommunikation og kultur- og sprogmødestudier fra RUC. I starten af 00’erne var han i en årrække A&R og product manager hos BMG og Sony BMG. Her arbejdede han med danske artister som Marie Key, Outlandish og Burhan G. Inden Lasse kom til IFPI i 2010 var han kommunikationsansvarlig for Københavns Kommunes investeringer i cykelområdet.

Lasse udgjorde i ’90erne en tredjedel af hiphop-trioen Hvid Sjokolade. Han har herudover skrevet tekster og melodier for den danske R&B-sanger Karen og Den Gale Pose.

Diskografi 
 Levende poeters klub (1997)
 Så'n Er Vi (1996)

Eksterne henvisninger 
 

Personer fra Næstved 
Hiphoppere fra Danmark
Rappere fra Danmark
Har spillet på Roskilde Festival
Hvid Sjokolade
Der Standard

Der Standard er et østrigsk landsdækkende dagblad, der udgives i Wien. 

Avisen trykkes på karakteristisk pink papir. Avisen blev grundlagt af Oscar Bronner som en erhvervsavis. Avisen kom første gang på gaden 19. oktober 1988. Bronner er stadig avisens udgiver og chefredaktør sammen med Alexandra Föderl-Schmid, der er den første kvindelige chefredaktør. Politisk beskriver avisen sig som liberal og uafhængig. Der Standard er en landsdækkende avis, men har meget fokus på Wien. I udlandet er avisen flittigt citeret. 

Ifølge den østrigske medieundersøgelse fra 2004 har Der Standard 366.000 læsere i Østrig.

Avisens internetavis fik premiere i februar 1995 og hævder at være den første tysksprogede avis på internettet.

Eksterne henvisninger
 Der Standards hjemmeside 

Aviser fra Østrig
Etableret i 1988
NewYorker

NewYorker er en amerikansk inspireret tysk tøjkæde med 766 butikker fordelt i 27 lande:

Kæden blev startet i 1971 i Flensborg af Friedrich Knapp og har til dato mere end 10.000 medarbejdere verden over.

Butikker i Danmark
Pr. 21. marts 2010:

Eksterne henvisninger 
 NewYorker's officielle Hjemmeside

Tøjbutikskæder i Danmark
Detailvirksomheder fra Tyskland
Beklædningsvirksomheder fra Tyskland
Forex Bank

Forex Bank AB er en svensk virksomhed indenfor handel med valuta. 

Forex har 65 afdelinger i Sverige, 10 i Finland, 8 i Norge, 1 i Island og 9 i Danmark. Den første blev åbnet på Københavns Hovedbanegård i 1994, hvor der i 2011 blev åbnet endnu en afdeling. De andre afdelinger ligger i Helsingør (åbnet 2005), Nørreport, Gothersgade (åbnet 2005, nu lukket på grund af vandskade), Odense Banegård, Aarhus, Aalborg (åbnet 2005) og Østerbrogade i København (åbnet 2010). Mellem 2007 og 2009 lå der en afdeling i Billund Lufthavn. Forex omsatte i 2006 for 20 mia. kr. 

Forex blev grundlagt i 1927 hos barber Gyllenspets på hovedbanegården i Stockholm. Mange af kunderne var turister og havde behov for at få veklset penge. Barberforretningen blev med tiden et lille vekselerkontor, der frem til 1960'erne blev drevet af Statens Järnvägar. Rejsebureauejeren Rolf Friberg, der i dag er bestyrelsesformand og ejer af selskabet, blev i 1965 tilbudt at købe virksomheden for at kunne give valutaservice til sine kunder. Forex var frem til begyndelsen af 1990'erne det eneste selskab udover bankerne, som Svenska Riksbanken havde givet tilladelse til at handle med valuta. Forex har siden 2003 fungeret som bank i Sverige. Den største konkurrent på det svenske marked for valutahandel, X-change, blev opkøbt i april 2007.

Kilder

Eksterne henvisninger 
 Forex i Danmark 
 FOREX i Sverige 

Etableret i 1927
Valutamarked
Banker fra Sverige
FAF

FAF er en forkortelse med flere betydninger:

 Film- og tv-arbejderforeningen – en fagforening
 Foreningen af Fagarkæologer - en forening for arkæologer
 Fyens Andels-Foderstofforretning – en foderstofvirksomhed i Ringe
 Fynske Antifascister – en gruppe autonome i Odense
Håndboldspiller

En håndboldspiller er en person, der spiller håndbold. Der er syv spillere på banen ad gangen for hvert hold, og de er fordelt på følgende positioner. Bogstaverne refererer til tegningen til højre, hvor røde spillere er angrebsspillere og blå spillere er forsvarsspillere.

 Målmanden (GK), også kaldet en målvogter, står foran målet og skal sammen med forsvaret forhindre modstanderne i at score mål. Kan også starte et angreb, hvis han/hun erobrer bolden.
 Fløjspillere (LW/FR og RW/FL), spiller helt ude i siden eller hjørnet.
 Playmakere (CB), der spiller på midten af banen og fordeler boldene under et angreb.
 Backs (HR/LB og HL/RB), der spiller mellem fløjspilleren og playmakeren.
 Stregspiller (P), der kæmper med modstandernes forsvar om at få plads så tæt på 6 m-linjen som muligt.

De spillere, der ikke er målmænd, kaldes samlet for markspillere, mens de, der sidder uden for banen, samlet set kaldes udskiftningsspillere.

Se også

Referencer 

Stillingsbetegnelser